Diari Oficial de la Generalitat Valenciana


Sumari del DOGV 3238, del 08-05-1998 (1998/3459)

ORDRE de 24 d'abril de 1998, de la Conselleria d'Agricultura, Pesca i Alimentació, per la qual es modifica parcialment la de 20 d'abril de 1995, que aprova les noves bases reguladores de les ajudes al cooperativisme agrari valencià, i es publiquen les línies de subvenció i els imports globals màxims que les financen per a 1998.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3459


Data del document
:   24-04-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 24 d'abril de 1998, de la Conselleria d'Agricultura, Pesca i Alimentació, per la qual es modifica parcialment la de 20 d'abril de 1995, que aprova les noves bases reguladores de les ajudes al cooperativisme agrari valencià, i es publiquen les línies de subvenció i els imports globals màxims que les financen per a 1998. [1998/X3459]
  
Atès el que es disposa en l'article 47.11 del Text Refós de la Llei d'Hisenda Pública de la Generalitat Valenciana, i en la Llei 15/1997, de Pressupostos de la Generalitat Valenciana per a l'exercici 1998.
  
Vista la proposta del director general d'Indústria, Cooperativisme, Pesca i Relacions Agràries, en l'exercici de les funcions que tinc atribuïdes,
  
ORDENE
  
Article 1
  
Les ajudes de l'Ordre de 20 d'abril de 1995, d'aquesta Conselleria, per la qual s'aproven les noves bases reguladores de les ajudes al cooperativisme agrari valencià (DOGV núm. 2.499, de 03.05.95), modificada parcialment per les ordres: de 8 de gener de 1998 (DOGV núm. 3.177, de 5 de febrer de 1998), de 10 de juliol de 1997 (DOGV núm. 3.048, d'1 d'agost de 1997) i de 21 d'abril de 1997 (DOGV núm. 2.986, de 7 de maig de 1997), es concediran, en l'exercici 1998, a càrrec de les línies pressupostàries del programa 714.40 i els imports globals màxims següents:
  
- Línia pressupostària: 404/000/98. Codi de comptabilitat: 1.672. Import global màxim 87.042.174 pessetes.
  
- Línia pressupostària: 702/000/98. Codi de comptabilitat: 1.366. Import global màxim 27.789.664 pessetes.
  
Article 2
  
Les ajudes regulades en l'ordre esmentada es tramitaran d'acord amb les bases reguladores pròpies i, subsidiàriament, segons allò que es disposa en el Reial Decret 2.225/1993, de 17 de desembre, pel qual s'aprova el Reglament de Procediment per a Concessió d'Ajudes i Subvencions Públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 3
  
1. Amb referència a les despeses de gestió corrents i despeses amortitzables necessàries per a la constitució i posada en marxa de cooperatives i la constitució i consolidació de consorcis de cooperatives recollides en les seccions primera i segona del capítol I de l'ordre esmentada, seran objecte d'aquestes ajudes totes aquelles que s'hagen produït al llarg de l'exercici pressupostari vigent, és a dir, des de primers d'any.
  
2. La justificació de la realització de l'activitat que es finance amb alguna de les subvencions a què fa referència aquesta ordre es realitzarà mitjançant la presentació de les corresponents factures i justificants de pagament. En les despeses corrents, quan es referisquen a despeses de personal, aquestes es justificaran amb la presentació de les nòmines corresponents.
  
3. El termini de presentació dels documents que acrediten la realització de l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.
  
Article 4
  
Podran concedir-se bestretes fins un 40% de l'import de les transferències corrents aprovades, i fins un 15% de l'import total anual de les transferències de capital una vegada concedides, sempre que, en qualsevol cas, es garantisca la bestreta mitjançant un aval bancari per la quantia avançada; les quantitats restants es pagaran una vegada justificada totalment l'activitat o la inversió, en els termes de l'article anterior.
  
Article 5
  
Es dóna una nova redacció a l'apartat g) de l'article 4.1 de l'Ordre de 20 d'abril de 1995, de la Conselleria d'Agricultura, Pesca i Alimentació, per la qual s'aproven les noves bases reguladores de les ajudes al cooperativisme agrari valencià:
  
«g) Les empreses amb participació majoritària de cooperatives, l'objecte social de les quals siga principalment la industrialització, comercialització o distribució dels productes dels seus socis partícips, o les entitats amb participació majoritària de cooperatives, la finalitat de les quals siga el desenvolupament d'iniciatives que faciliten l'adaptació i millora productiva de les explotacions agràries, relacionades amb l'experimentació, la investigació aplicada i la divulgació dels resultats».
  
DISPOSICIÓ ADDICIONAL
  
El termini de presentació de sol·licituds de les ajudes regulades en aquesta ordre és el que es preveu en l'article únic de l'Ordre de 10 de juliol de 1997 (DOGV núm. 3.048, d'1 d'agost), que modifica determinats articles de la de 20 d'abril de 1995, per la qual s'aproven les noves bases reguladores de les ajudes al cooperativisme agrari valencià.
  
No obstant això, conseqüentment amb la modificació que introdueix l'article 5, el termini de presentació de sol·licituds, amb caràcter excepcional i sols per a l'actual exercici econòmic, finalitzarà als deu dies naturals de l'entrada en vigor d'aquesta ordre.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 24 d'abril de 1998
  
La consellera d'Agricultura, Pesca i Alimentació,